《垂杨 留别周仲坚》
宋代·李恰

秋风信早，有晚蝉细柳，夕阳烟杪。忽唱将离，算程燕楚关河杳。

杪谁丝鬓红尘道，戍笳起、塞鸿凄草。瞬搏沙、只影天涯，剩别肠轮绕。

如饮醇醪绝倒，记零露晓窗，夜凉亭沼。半载萍依，东轩风月开愁抱。

年华暗换心如捣，猛枨触、襟期蓬岛。待重来、却话巴山，春漫老。

作者简介：宋赣州赣县人，字和卿，号云峰居士。李珙子。孝宗淳熙间进士。授安福县尉，累迁左司谏。尝上封事，辞气激烈。因忤韩侂胄罢归，筑圃云峰以居。